CELEX: 62020TN0537
Language: fi
Date: 2020-08-18 00:00:00
Title: Asia T-537/20: Kanne 18.8.2020 – Liettua v. komissio

26.10.2020   
            
            
               FI
            
            
               Euroopan unionin virallinen lehti
            
            
               C 359/11
            
         
      Kanne 18.8.2020 – Liettua v. komissio
      (Asia T-537/20)
      (2020/C 359/15)
      Oikeudenkäyntikieli: liettua
      
         Asianosaiset
      
      
         Kantaja: Liettuan tasavalta (asiamiehinään R. Dzikovič ja K. Dieninis)
      
         Vastaaja: Euroopan komissio
      
         Vaatimukset
      
      Kantaja vaatii, että unionin yleinen tuomioistuin:
      
                  —
               
               
                  kumoaa riidanalaisen päätöksen (1) siltä osin kuin se on osoitettu Liettuan tasavallalle ja koskee ”varhennettu eläke” -toimenpidettä (toimenpide 113) ja
               
            
                  —
               
               
                  velvoittaa komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kantaja vetoaa kanteensa tueksi yhteen kanneperusteeseen. Se väittää, että kun komissio antoi riidanalaisen päätöksen, jolla se määräsi Liettualle 2 186 447,97 euron suuruisen oikaisun sillä perusteella, että olennaisissa valvontatoimissa esiintyi puutteita, se rikkoi asetuksen (EU) N:o 1306/2013 (2) 52 artiklan 2 kohtaa ja asetuksen (EU) N:o 908/2014 (3) 34 artiklan 6 kohtaa ja 35 artiklan 1 kohtaa eikä noudattanut suhteellisuusperiaatetta ja yhteistyövelvoitetta.
      Kun komissio määritti sääntöjenvastaisuuden laajuuden, rikkomisen luonteen ja Euroopan unionille aiheutuneen taloudellisen vahingon, se sovelsi Liettuaan kiinteämääräistä oikaisua, vaikka Liettuan viranomaiset olivat tehneet jälkikäteistarkastuksia, jotka perustuivat unionin yleisen tuomioistuimen asiassa T-508/15, Liettuan tasavalta v komissio antaman tuomion valossa kehitettyihin arviointiperusteisiin, vaikka tulokset johtivat tarkkaan arvioon EU:n varoille todellisuudessa aiheutuneesta vahingosta ja vaikka sääntöjenvastaisuuden laajuus oli niin vähäinen, että komissio kykeni lopettamaan koko tutkinnan.
      
         (1)  Euroopan maatalouden tukirahastosta (maataloustukirahasto) ja Euroopan maaseudun kehittämisen maatalousrahastosta (maaseuturahasto) maksettavien jäsenvaltioiden tiettyjen menojen jättämisestä Euroopan unionin rahoituksen ulkopuolelle 16.6.2020 annettu komission täytäntöönpanopäätös (EU) 2020/859 (EUVL 2020, L 195, s. 59).
      
         (2)  Yhteisen maatalouspolitiikan rahoituksesta, hallinnoinnista ja seurannasta ja neuvoston asetusten (ETY) N:o 352/78, (EY) N:o 165/94, (EY) N:o 2799/98, (EY) N:o 814/2000, (EY) N:o 1290/2005 ja (EY) N:o 485/2008 kumoamisesta 17.12.2013 annettu Euroopan parlamentin ja neuvoston asetus (EU) N:o 1306/2013 (EUVL 2013, L 347, s. 549).
      
         (3)  Euroopan parlamentin ja neuvoston asetuksen (EU) N:o 1306/2013 soveltamissäännöistä maksajavirastojen ja muiden elinten, varainhoidon, tilien tarkastamisen ja hyväksymisen, tarkastuksia koskevien sääntöjen, vakuuksien ja avoimuuden osalta 6.8.2014 annettu komission täytäntöönpanoasetus (EU) N:o 908/2014 (EUVL 2014, L 255, s. 59).